Държавен вестник, бр. 22, 2012 г., стр. 37

БРОЙ  22	
Д Ъ Р Ж А В Е Н  В Е С Т Н И К 	
СТР.  37  
пее акапелно или с музикален съпровод както в 
професионални певчески колективи или в камерни 
групи, така и самостоятелно. Понякога от него се 
очаква да изпълнява танц, свързан със спецификата 
на произведението, което изпълнява.
Вокалистът съдейства на хореографи, сце­
нографи, гримьори, фотографи, специалисти по 
сценичните костюми и др. при подготовката на 
сценичната изява или участие в спектакъл, теле­
визионно предаване, филм и др., като дискутира 
с тях възможностите и представя собственото си 
мнение.
Вокалистът се подготвя самостоятелно за вся­
ко участие, като заучава текстовете на песните, 
репетира ги, съобразява пеенето си с музикалния 
съпровод. Като участник в спектакъл се информира 
за особеностите на епохата и мястото, в които се 
развива действието. Поддържа подходящ режим 
за движение, пеене и хранене.
Музикант-вокалистът участва в репетиции на 
отделни фрагменти или на цялото представление 
заедно с останалите изпълнители под ръководството 
на художествения ръководител. 
В сферата на популярната музика, а напоследък 
и в много други съвременни жанрове, се налага 
вокалистът често да импровизира – в различни 
форми и в съответствие с художествената задача, 
която изпълнява. 
Голяма част от музикант-вокалистите създават 
и изпълняват собствени песни – както в ансамбъл 
(особено в популярната музика), така и в соловата 
си практика. Музикант-вокалистът свири на пиано 
и по желание и на друг музикален инструмент, 
доколкото това е необходимо за собствената му 
подготовка.
Музикант-вокалистът проучва възможностите и 
участва в майсторски класове, семинари и др., за 
да поддържа високо ниво на певческите си уме­
ния. Посещава постановки, концерти, наблюдава 
представянето на други изпълнители, старае се 
да е запознат с новите тенденции, за да направи 
оценка на собственото си представяне и да прецени 
насоките за бъдещото си развитие.
Обучението на млади вокалисти и подготвя­
нето им за определена роля/изпълнение може да 
се подпомага от лица, завършили обучение по 
професията „Музикант-вокалист“.
Изисква се музикант-вокалистът да притежава 
определени физически и гласови данни за овла­
дяване на вокалната техника (за всеки отделен 
вид пеене), правилна начална постановка, усет за 
качествено интониране, чувство за ритъм, за стил 
и умение за интерпретация. Той трябва да умее 
да импровизира, да проявява артистичност и усет 
към музиката, да оказва въздействие с вокалното 
изпълнение и с цялостното си излъчване върху 
аудиторията. Да има пространствена ориентация, 
добра визуална памет, да умее да се приспособява 
към различна среда (в съответствие с епохата, в 
която се развива действието), да може да се спра­
вя с критична или неочаквана ситуация по време 
на сценична изява. Музикант-вокалистът трябва 
да проявява търпение, защото често се налага 
фрагмент от произведението да бъде многократно 
повтарян. Той следва да е готов да приема кри­
тични бележки и препоръки и да извлича поуки. 
При работа в ансамбъл/хор музикант-вокалистът 
трябва да се старае точно и прецизно да спазва 
указанията на художествения ръководител и да 
проявява толерантност към останалите участници 
в ансамбъла.
Музикант-вокалистът трябва да демонстрира са­
моувереност, когато представя своите възможности, 
идеи и концепции пред продуценти, работодатели, 
музикални агенти и др.
В своята работа музикант-вокалистът използва 
пиано и по желание и друг музикален инструмент, 
техника за записване и възпроизвеждане на звук 
и видео, сценични костюми и грим, сценичен 
реквизит и др.
Репетиционната дейност на певеца се осъществя­
ва обикновено в подходящи за тази цел помещения 
(зали), като самостоятелната подготовка може да 
се извършва и в домашни условия. Концертната 
и звукозаписната дейност са в концертната зала, 
в звукозаписното студио, в развлекателното заве­
дение, на обществени празненства, включително 
на открито и др.
Певците имат сценични изяви обикновено 
вечер както в делничните, така и в почивните 
и празничните дни. Репетират ежедневно, при 
спазване на определен режим за труд и почивка.
Музикант-вокалистът носи отговорност както 
за собственото си изпълнение, за представянето на 
отделните фрагменти и на цялото произведение, 
така и за поддържане на собствената си кондиция 
и здраве. Музикант-вокалистът е отговорен за ця­
лостното възприятие на музикалното произведение 
от публиката.
2.2. Възможности за продължаване на профе­
сионалното обучение
Лицата, придобили трета степен на професио­
нална квалификация по професия „Музикант-во­
калист“, може да се обучават по друга професия 
от професионалното направление „Музикални и 
сценични изкуства“, като обучението по общата 
задължителна професионална подготовка – единна 
за всички професионални направления, и отрас­
ловата задължителна професионална подготовка 
се зачита. 
Музикант-вокалистът може да посещава се­
минари, майсторски класове или други форми за 
повишаване на квалификацията си.
2.3. Възможности за професионална реализация 
съгласно Националната класификация на професи­
ите и длъжностите (НКПД – 2011), утвърдена със 
Заповед № РД-01-931 от 27.12.2010 г. на министъра 
на труда и социалната политика, изм. и доп. със 
заповеди № РД-01-204 от 28.02.2011 г., № РД-01-
426 от 30.05.2011 г., № РД-01-529 от 30.06.2011 г., 
№ РД-01-533 от 30.06.2011 г. и № РД-01-952 от 
29.12.2011 г.
Лицата, придобили трета степен на професи­
онална квалификация по професията „Музикант-
вокалист“, могат да заемат следните длъжности 
от НКПД – 2011: 2652-8027 Певец, 2652-8018 
Артист-хорист, 2652-8019 Артист-солист, опера/
оперета/мюзикъл, 2652-8020 Джазов певец, 2652-
8021 Естраден певец, 2652-8025 Певец, фолклор, 
както и други подобни, допълнени при актуали­
зиране на НКПД.